-1-

Хөрмәтле Артур Элфатович!

Бүгенге Исәнбай авылы җыелышында катнашучы кунаклар һәм авылыбыз гражданнары!

Һәр елны январь, февраль айларында авыл җирлекләрендә, авыл башлыклары үзләренең халкы, сайлаучы алдында башкарылган эшләренә отчет ясый, район башлыгы, район башкарма комитеты җитәкчесе, аларның ярдәмчеләре һәм районның башка җитәкчеләре белән очраша. Алар республика, район яңалыклары белән таныштыра, башкарылган эшләр, анда торган бурычлар, халыкны борчыган төрле сорауларга җавап бирәләр.

2020 нче ел илебездә Бөек Ватан сугышында җиңүнең 75 еллыгын, Татарстан Республикасы төзелүгә – 100 еллык юбилей бәйрәмнәрен үткәрү, дөньяда һәм илебездә киң таралган короновирус чире белән көрәшүе нык истә калды.

2021 нче ел Татарстанда туган телләр һәм халыклар бердәмлеге елы.

Безнең Исәнбай авыл җирлеге, районда зур җирлекләрнең берсе булып санала. Исәнбай авыл җирлегендә барлыгы - 419 хуҗалык бар, яшәү урыны - 19,5 мең кв. м торак тәшкил итә. Авылда барлыгы - 841 кеше яши. Соңгы елларда хуҗалыклар саны да, даими яшәүчеләр саны да кими бара.

2020 нче елда 3 бала туу акты (узган ел 1 бала туган, 2 балага артык), башкарма комитеты тарафыннан 9 үлем акты (узган елда да 9 үлем булган) теркәлде.

Авылда яшәүче 841 кешенең - 381 - ир-атлар – 45,3%, 460 – хатын-кызлар – 54,1% тәшкил итә. Яшьләр буенча 1-17 яшькә кадәр – 151 бала, 18-30 яшькә кадәр – 119 кеше, 31-40 яшькә кадәр – 84 кеше, 41-60 яшькә кадәр – 264 кеше, 60 яшьтән өлкәнрәкләр – 223 кеше яши, авылда яшәүче халыкның уртача яше – 41 яшькә туры килә. Эш яшендә – 481 кеше, пенсионерлар – 206 кеше, студентлар – 42 кеше.

2020 нче елның февраль аенда авылыбызның хөрмәтле тыл һәм хезмәт ветераны Мухьянов Мохаматнур абый – 90 яшьлек юбилей бәйрәмен билгеләп үтте. Без район башлыгы урынбасары Нурисламов Ришат Тимерович катнашында котлап, бүләкләр тапшырып, аңа ныклы сәламәтлек, җан тынычлыгы, бәхетле гомер теләкләре җиткердек.

Исәнбай авыл җирлегенең 2020 нче елда дүрт тапкыр авыл җирлеге җыены, 9 авыл җирлеге утырышы үткәреп 27 көн тәртибенә куелган мәсьәләләр каралды. Бу җыеннарда һәм утырышларда Исәнбай авыл халкы, округ депутатлары актив катнаштылар, авыл тормышына кагылышлы тәкъдимнәр ясадылар.

-2-

Авыл җирлеге Советы һәм башкарма комитетының төп бурычы булып, тыл һәм хезмәт ветераннарына, гомумән авылыбыз халкы турында кайгырту, аларның үтенечләрен, теләкләрен, киңәшләрен тыңлап, аларны хәл итү, авыл җирлегенең төп бурычларының берсе.

Бүгенге көндә авылыбызда 4 әфган һәм 4 чечен республикасында хезмәт итеп кайтучылар, репрессиялеләр – 1 кеше, тыл ветераннары- 13 кеше, хезмәт ветераннары – 59 кеше, инвалидлар – 67 кеше, 80 яшьтән өлкән - 56 кеше яши.

Авылда караучысыз калган 11 өлкән кешеләргә 2 социаль хезмәткәре булышлык күрсәтәләр. Красный бор тернәкләндерү үзәгендә 16 пенсионер ял итеп, сәламәтлекләрен ныгытып кайттылар.

Хөрмәтле авылдашлар! Җирле бюджет үтәлеше, авыл җирлегендә булган үзгәрешләр, халыкның тормыш дәрәҗәсе, яшәү рәвеше һәм башка мәсьәләләргә тукталып китәм.

Исәнбай авыл җирлегенең 2020 нче елга бюджеты 4 млн 881 мең сум планлаштырылса, үтәлеш 100 % тәшкил итә. Бюджетның төп чыгым өлеше электр энергиясенә, газ- җылылыкка, налоглар түләү, ГСМ, хезмәт хакы түләү, коммуналь хезмәтләргә, урам утлары яктыртканга түләү, урам юлларын кардан чистарту, ремонтлау, авыл җирлекләрендә су үткәргечләрне, колонкаларны ремонтлап төзек тотуга тотылды.

Налоглар җыю буенча 2020 елда түбәндәге күрсәткечләргә тукталып китәм. Физик затлар кереме план – 130 мең сум, үтәлеш – 130 мең -100 %, җир налогы план – 570 мең сум, үтәлеш – 549 мең – 105%, милек налогы – 55 мең сум, үтәлеш – 79,5 мең – 100 %, үзарасалым - 315 мең сум, 150 мең сум кулланган өчен, 4500 мең сум мәдәният йортының түләүле хезмәте. Исәнбай аерым янгын сүндерү постының электр утына һәм коммуналь хезмәт өчен түләү - 37 500 сум, дәүләт түләве - 3000 сум акча җыелды. Барлык налоглар җыю һәм түләүләрдән Исәнбай авыл җирлеге бюджетына 1 млн 294 мең сум акча керде. Шулай ук Республика бюджетыннан авыл җирлеге бюджетын тулыландыру өчен дотация акчасы - 3 млн 561 мең сум акча бирелде.

Хөрмәтле авылдашлар! Хәзер Исәнбай авыл җирлегендә шәхси хуҗалыкларда мөгезле-эре терлекләр, кош – кортлар саны күрсәткечләренә тукталып китәм.

Исәнбай авыл җирлегендә терлекләр саны түбәндәгечә:

-3-

|  |  |  |  |
| --- | --- | --- | --- |
|  | 01.01.2020 | 01.01.2021 | +- |
| Мөгезле –эре терлекләр | 340 | 352 | +12 |
| Сыерлар | 118 | 133 | +15 |
| Таналар | 5 | 6 | +1 |
| Сарык-кәҗәләр | 249 | 236 | -13 |
| Атлар | 26 | 32 | +6 |
| Кош-кортлар | 1781 | 1852 | +71 |
| Бал кортлары | 366 | 345 | -21 |

Авыл җирлегендә шәхси хуҗалыкларда сөт җыю, сату белән Мухаммадиев Рәисләр хуҗалыгы “Дуслык” кооперативы шөгельләнә. Ел әйләнәсе 2020 нче елда 2604 ц сөт халыктан җыелган һәм сатылган. Барлыгы 4 млн 948 мең сум акча халыктан сөт җыйган өчен таратылырга тиеш. Соңгы вакытта уртача бер л сөт бәясе 19 сум. Халыктан сөт җыю буенча акча түләүдә кыенлыклар бар. Бүгенге көндә ноябрь аен кертеп 3 млн 548 мең сум акча сөт сатучыларга бирелгән. Яңадан 1 млн 400 мең сум акчаны “Элис” оешмасы бирергә тиеш.

Иң күп сөт саткан хуҗалыклар:

1. Шәмсетдинов Фәнил – 29 086 л – 552 646 сум,
2. Шәрипов Минрәхмән – 26 564 л – 504 732 сум,
3. Сундуков Халит – 15 864 л – 301 282 сум.

2020 нче елда мөгезле – эре терлек ите җитештерү һәм сату буенча 102 баш - 408 ц авырлыктагы маллар сатылган, өстәмә 4 млн 500 мең сумлык табыш алынган.

Исәнбай авыл җирлегендә шәхси хуҗалыкларда 20 трактор, 8 йөк машинасы, ике ашлык сугу комбайны, 122 җиңел автомобиль, 20 печән чапкыч, 20 печән әйләндерү җайланмасы, 9 штук печән преслау агрегаты, 18 сука, 20 2ПТС -4 арбасы, 1 –БДМ – 2 һәм 1 фреза җир эшкәртү агрегаты бар. Алынган техника һәм авыл хуҗалыгы машиналарының күбесе яңа сатып алынган. Бу техникалар барысыда шәхси хуҗалыкларда, пай җирләрен эшкәртү һәм терлек азыгы хәзерләү өчен кулланыла.

Соңгы елларда Шәрәфиев Әнвәр хуҗалыгы ике пай җирен эшкәртеп күпеллык үлән чәчеп, печән хәзерләп, пресслап, рулонлап үзенә һәм шәхси хуҗалыкларга хәзерли. 2019 нчы елдан башлап Симаков Раил һәм Тукманов Илшат хуҗалыклары икешәр пай җирләрен алып, өстәмә 30 гектар мәйданда печән һәм арыш культурасы чәчеп, уңышын җыеп алдылар. 2021 елга 40 гектарга якын арыш культурасы чәчеп калдырдылар. Быел Симаков Раил хуҗалыгы 157 гектар җирне арендага алып ТР авыл хуҗалыгы грантында катнашырга тели.

-4-

Бүгенге көндә арендага алына торган муниципаль җирләрне җир комитеты, регистрация палатасы арасында документлар хәзерләнә.

2020 нче елда хөкүмәтебез бер сыер тоткан хуҗалыкларга - 2000 сум, ике сыер асраучыга - 3000 сум, аннан күбрәк асраучыларга – 4000 сум күләмендә субсидия акчасы күчерелде. Кәҗә асраучы хуҗалыкларга - 500 сум күләмендә, мөгезле – эре терлекләргә язгы- көзге прививкалар ясау өчен - 300 сум күләмендә акча бирелде. Сыерлар өчен - 384 мең 200 сум, кәҗәләргә – 19 мең сум, атлар өчен - 24 мең сум субсидия акчасы бирелде, уртача бер хуҗалыкка - 1145 сум туры килә.

Тукманов Илшат шәхси хуҗалыгы сыер башларын арттыру буенча Татарстан авыл хуҗалыгы министрлыгы үткәрә торган грантта катнашып 400 мең сум күләмендә шәхси счетына акча күчерелде.

Хөрмәтле авылдашлар! Республика буенча алып барыла торган төрле төзелеш программалары буенча 2012-2020 нче елларда Исәнбай авыл җирлегендә:

* Гомуми урта белем бирү мәктәбенә;
* Мәдәният йортына капиталь ремонт;
* Ветеринар пункты төзелеп, халыкка хезмәт күрсәтә;
* Авыл юлларын төзекләндерү юнәлешендә Совет һәм Яшьләр урамына 3 км 600 м щебенкалы юл салу эшләре;
* Гомуми белем бирү мәктәбендә балалар һәм авылыбыз яшьләре өчен 2 спорт корылмасы төзелеп файдалануга тапшырылды.
* Авыл җирлегендә барлык урамнарда электр баганалары, чыбыклары, электр трансформаторлары, төгәл хисаплау счетчиклары яңага алыштырылды. Электр челтәрен яңарту авылыбыз өчен бик кирәкле эш һәм бу эшләр реконструкция ясау 2021 нче елда да дәвам итәчәк.
* Мәдәният йортының ягу (котельный) бинасы ремонт һәм ике газ котелы, торбалар яңага алыштырылды.
* Модульле табиблык амбулаториясе төзелеп, халыкка медицина ярдәме күрсәтә.
* Исәнбай гомуми белем бирү мәктәбенең бер өлеше, балалар бакчасы итеп 4 млн 600 мең сумлык капиталь ремонт эшләре башкарылып 13 август 2020 елда якты, җылы, матур ремонтланган бинага балаларны кабул итте.

Хөрмәтле авылдашлар!

2019 нчы елның 17 октябрендә булып узган халыктан үзарасалым акчасын билгеләү һәм җыю буенча җыен карары нигезендә бер кешедән - 500 сум күләмендә, халыктан 310 мең сум акча җыелып

-5-

казнага тапшырылды. Дәүләттән тиешле 1 млн 240 мең сум бирелеп, барлыгы 1 млн 550 мең сум акча түбәндәге эшләргә тотылды:

* Авыл җирлегендәге юлларны, урамнарны кардан чистартуга - 50 мең сум;
* Авыл җирлегендә су магистральләрен, колонкаларны төзек тоту, ремонтлау, су насосы, материаллар алуга – 45 мең сум;
* Урам утлары яктырткычларын ремонтлау, электр лампалары алуга – 50 мең сум;
* Авыл җирлегенең төзеклеген, юлларны кардан чистарту, щебень тарату, чүп үләннәрне чабу өчен яңа МТЗ- 82 тракторы - 1 млн 405 мең сумга алынды.

Бүгенге көндә бу планлаштырылган эшләр тулысынча башкарылып чыгылды.

2020 нче елның 27 октябрь көнне Исәнбай авыл җирлеге халкы белән үткәрелгән җыенда, 2021 нче елда халыктан үзарасалым акчасын 570 кешедән - 500 сум күләмендә, барлыгы 285 мең сум, дәүләттән бергә кушып 1 млн 425 мең сум һәм шул билгеләнгән акчаларны түбәндәге җирле мәсьәләләрне хәл итәргә юнәлтергә:

1. Исәнбай авыл территориясендә су насослары, колонкалар, сантехник материаллар, су үткәргеч өчен политилен торбалар һәм краннар сатып алуга;
2. Лампаларга, дроссельләргә, фонарьларга хезмәт күрсәтү, ремонт ясау һәм алыштыру, Исәнбай авылында урамнарны яктырту өчен материаллар сатып алу;
3. Исәнбай авыл урамнарын кардан чистарту (дизель ягулыгы һәм май сатып алу);
4. Бима елгасы аша Исәнбай авылы күперен ремонтлау (төзелеш материаллары сатып алу һәм башкарылган эш өчен түләү)
5. Исәнбай авылының Совет, Октябрь урамнарын ремонтлау өчен вак таш сатып алу;
6. МТЗ- 82 тракторын карап тоту һәм аңа хезмәт күрсәтү, трактор өчен өстәмә асылма җиһазлар сатып алу (төягеч, ротор чапкычы, трактор арбасы);
7. Исәнбай авылында чишмәләр территориясен төзекләндерүгә.

Хөрмәтле авылдашлар!

Бүгенге җыенда әйтеп китәсе килә авылыбызның чисталыгын, матурлыгын, төзеклеген булдыру өчен һәр шәхси хуҗалык, учреждение- предприятие җитәкчелеге, хезмәткәрләре, шәхси

эшмәкәрләр үзләренең өлешен кертәләр. Авыл җирлеге башкарма комитеты, ел дәвамында урамнарны электр энергиясен экономияләүче лампалар белән яктырту, халыкны су белән тәэмин

-6-

итү, су магистральләрен һәрвакыт карап, ремонтлап тору, урам юлларын ремонтлау, төзекләндерү, кыш көне урам, тыкрыкларны, юлларны кардан чистарту, һәр елны Бима елгасын буып өстәмә су чыганагы булдыру, авыл зыяратын чиста тәртиптә тоту һәм башка төрле халык ихтыяҗларын канәгатьләндерү юнәлешендә эшләр алып бара.

Барыбызда белгәнебезчә 2018 нче елның январь аеннан авыл җирлегендә чүпләрне ООО “Мехуборка”, ООО “Гринта” оешмасы җыя башлады. Оешма ел дәвамында үзвакытында айга ике тапкыр 2,4 атналарында дүшәмбе көнне авылга килеп, һәрбер урамга кереп, чүп җыеп китәләр. Халык чүп җыю графигы буенча чүпләрне чыгара, килеп туган сораулар, мәсьәләләр урында хәл ителә.

Хөрмәтле авылдашлар! Барыбызда белгәнебезчә безнең Исәнбай авылы җирлеге өчен 2020 ел авыр ел булды. Ике терлекчелек һәм игенчелек продукциясе җитештерүче оешмалар, “Нәүрүз” һәм “Агрокама” эшләрен ябып, булган барлык малларны, көз көне чәчелгән иген уңышын җыеп, барлык төр авыл хуҗалыгы техникаларын, тракторлар, машиналарны җыеп алып китте. “Нәүрүз” һәм Агрофирмадагы эшче- хезмәткәрләре бер өлеше биржага, бер өлеше агрофирманың трактор, машина һәм комбайннарда эшләделәр, кайберләре башка оешмаларга эшкә урнашты. 2020 нче елда Агрофирма соң булсада пай җирләрен арендалаган өчен соңгы атнада халыкка пай ашлыгын, бодай культурасы белән бирде. Моның өчен “Нәүрүз” оешмасының яңа куелган җитәкчелегенә Васильев Игорь Григоьевич ка рәхмәт белдерәсе килә.

Бүгенге көндә Исәнбай авыл җирлегенә яңа инвестор булып күрше Удмуртия Республикасыннан КФХ “Бадерин Олег Леонидович” килде. Ул МТФ фермасын, амбар, ремонт мастерскоен, администрация биналарын сатып алды. Аның эш буенча планнары зурдан:

* Җәй аенда пай җирләрен эшкәртеп 250 гектар мәйданда көзге чәчү эшләре башкарып арыш культурасы чәчте. 1450 гектар мәйданда язгы чәчүгә җир хәзерләнеп, эшкәртелеп куелды.
* КФХ “Бадерин Олег Леонидович” хуҗалыгы җәйге чорда терлекләр өчен 1000 тонна рулонлаган сенаж һәм прессланган печән хәзерләделәр.
* Мөгезле – эре терлек фермасында 200 башлык сыерлар, бозау торагына капиталь ремонт башкарыла һәм алга таба мөгезле – эре терлек маллары алып, баш саннарын арттырырга планлаштырыла.
* Амбар склады территориясендә бер складның түбәсе яңа оцинковый профнастил калай белән ябылды.

-7-

- Язгы чәчү эшләрен башкару өчен 350 т семена салып куелды, язгы чәчүгә кадәр солы, арпа культураларын элитный сортларын алырга планлаштыралар.

КФХ “Бадерин О.Л” оешмасында бүгенге көндә 17 эшче хезмәт куя. 2020 нче елның июнь аеннан башлап хезмәткәрләргә хезмәт хакын биреп бара. 13 июнь көнендә булып узган халык җыенында без пай җирләрен КФХ “Бадерин О.Л” бирү турында карар кабул иттек. Хәзер договорларга куллар куеп, регистрация палатасы аркылы теркәү эшләре башкарыла. Договор нигезендә, 2021 нче елда бер пай җиренә (4.91га) арендалаган өчен КФХ “Бадерин О.Л” өч ц ашлык бирәчәк.

2019 нчы елның сентябрь аенда Исәнбай кирпич заводын яңа шәхси эшмәкәр алды. 2020 нче елда җәй айларында кирпич хәзерләү эшләре башкарылмады, бары ремонт, комплектлаштыру эшләре алып барылды. Яңа кирпич заводы җитәкчесе ноябрь аенда заводны эшкә җибәреп, узган елдан яндырылмый калган 450 мең кирпичне яндыру эшләрен башлап, декабрь ае азагында эшне туктатты. Планнары алга таба кирпич продукциясе җитештерүне яз аенда башлау.

Исәнбай авыл җирлегендә 12 оешма – предприятие, 5 шәхси эшмәкәр эшләрен алып баралар. Шулай ук КФХ Симаков Раил крестьян фермерлык хуҗалыгын ачып, өстәмә 157 гектар җирне алып эшкәртергә, иген культуралары чәчеп, халыкка һәм өстәмә сатып табыш алырга планлаштыра.

Хөрмәтле авылдашлар!

Бүгенге докладта мин барлык учреждение –оешмаларның эшчәнлегенә анализ ясап тормыйм, чыгыш ясаучы җитәкчеләр үзләренең чыгышларында әйтерләр, докладны тулыландырырлар. Бераз гына тукталып китәсе килә кайбер оешмаларның һәм шәхси эшмәкәрләрнең эшчәнлеген чагылдырып.

2020-2021 нче уку елында Исәнбай урта белем бирү мәктәбендә 94 бала исәпләнә, аларның 66 сы мәктәптә белем ала,

28 е балалар бакчасында тәрбияләнә. Мәктәптә ныклы белем алу, спорт белән шөгелләнү, төрле яклап үсеш өчен мөмкинлекләр бар. Кабинетлар заманча җиһазланган: 3 интерактив такта, проектлар, мәктәп ашханәсе, спортзал, мәктәп музее бар. Мәктәптә һәм балалар бакчасында балаларга югары профессиональ белемгә ия 14 укытучы, 3 тәрбияче, белем һәм тәрбия бирә. Мәктәбебез педагогик коллективы сыйфатлы белем бирү, дәүләт белем бирү стандарты таләпләрен үтәү, укыту- тәрбия процессын камилләштерү буенча максатчан эш алып барыла.

-8-

Укучылар республика, регионара, Россия күләмендә үткәрелә торган төрле фәнни- гамәли конференцияләрдә, конкурсларда, олимпиадаларда төрле дәрәҗәдәге уңышларга ирешәләр.

2020-2021 уку елында республика олимпиадасының муниципаль турында 7 укучы җиңүче һәм призер булдылар. Январь, февраль айларында бу укучылар республикада районыбыз данын яклап чыгыш ясаячаклар. Мәктәпне тәмамлаган укучыларыбыз ел саен югары уку йортларының бюджет урыннарына керәләр. Бүгенге көндә 42 укучы югары уку йортларында һәм техникумнарда белем алуларын дәвам итәләр.

Исәнбай авыл җирлегенең соңгы еллардагы отчет җыеннарында бер зур мәсьәлә балалар бакчасына капиталь ремонт үткәрү беренчел бурыч булып торды һәм алда әйтелгәнчә 2020 нче елның 13 август көнендә капиталь ремонттан соң, мәктәп бинасының бер өлешендә балалар бакчасы ачылды. Балалар бакчасы тәрбияче кадрлар белән тулысынча тәэмин ителгән. Бүгенге көндә балалар җылы, якты, матур итеп бизәлгән бинада тәрбияләнәләр.

Авылыбызда урнашкан ветеринария пункты белгечләре тугызбуй, Бима авыл җирлекләренә хезмәт күрсәтә. Шулай ук Агрофирманың “Нәүрүз”, авыллардагы шәхси хуҗалыклардагы терлекләргә язгы-көзге профилактик ветеринария прививкаларын үзвакытында үткәрәләр.

Авылда халыкка хезмәт күрсәтүче ваклап - сату оешмасы эшләп тора. 2020 нче елда Исәнбай сәүдә кибетенең товар әйләнеше млн мең сумга якын тәшкил итә. Уңышлы гына халыкка хезмәт күрсәтүче Симаков Раил, Самсонова Йолдыз, Мухаммадиева Голнара шәхси кибетләре хезмәт күрсәтәләр. Кибетләргә товар халык соравы буенча кайтарыла. Һәрвакыт кирәкле азык- төлек товарлары, яшелчә, җиләк- җимеш, концелярия, бүләкләр, электр җиһазлары, һәрчак төрле ассортимента.

Шулай ук халык соравы буенча көнкүреш техникасы, мебель һәм сезон вакытында төзелеш материалларын алып кайталар. Һәр елны авылыбызның шәхси эшмәкәрләре төрле бәйрәмнәр, чаралар үткәргәндә: Сабан туе, Корбан бәйрәме, Яңа ел бәйрәмнәрен уздырганда аларга мөрәҗәгать итәбез һәм алар бик теләп матди булышлык күрсәтәләр.

Авылыбызның элеккеге амбулатория бинасында урнашкан даруханә (аптека) Исәнбай һәм якын тирә- як авыл халкына ноябрь бәйрәмнәренә кадәр хезмәт күрсәтте. Даруханәдә дарулар даими булып тора, кирәк булган даруларга заявка бирелә һәм якын арада дарулар кайтарылды. Әгерҗе № 56 даруханә җитәкчелеге тарафыннан җиткерелгән план товар әйләнеше 1 млн 784 мең сум

-9-

тәшкил итә. Ноябрь, декабрь, январь айларында даруханәне (аптека) ваклап- сату оешмасына күчерү, капиталь ремонт ясау сәбәпле эшләмәде. Бүгенге көндә капиталь ремонт тулысынча тәмам, мебельләр яңага алыштырылган һәм хәзер лицензия алып, даруханәне бүген - иртәгә ачылачак.

Авылыбызда элемтә (почта) бүлекчәсенә йомышы төшмәгән кеше юктыр. Элемтә бүлеге аша ай саен 239 пенсионерга 3 млн 424

мең 071 сум пенсия акчасы таратыла, ел дәвамында 35 млн 700 мең 852 сум акча бирелгән. 220 кешегә 194 мең 771 сум субсидия акчасы таратылган. 2021 нче елның 1 январь көненә уртача авыл пенсионерларының пенсиясе 12830 сум, ә район буенча 13 637 сум тәшкил итә. Утка, газга, телефоннарга түләү, спутник антеннарына, ГИБДД штрафлары, балалар бакчасына түләү, банкларга кредит түләү мөмкинлеге тудырылган. Исәнбай авыл җирелегендә 273 хуҗалык 62 төрле газета, 454 штук, 18 төрле журналлар 40 штук, халыкка яздырылып, үзвакытында таратыла.

Исәнбай авыл җирлегендә 11 кешедән торган янгыннан саклау бүлекчәсе, МЧС хезмәткәрләре ел әйләнәсе Красный Бор, тугызбуй зонасындагы авылларны ут- күзләрдән, төрле бәла –казалардан саклау эшләре, республика, район юлларында авариягә юлыгучыларга булышлык күрсәтү эшләре белән шөгелләнәләр. Авылыбыз, районыбыз өчен кирәк булган МЧС хезмәткәрләре һәрвакыт уяу булсыннар, исән – имин генә безнең тынычлыгыбызны саклап, ел дәвамында хезмәт итсеннәр.

Исәнбай мәдәният йорты һәм авыл китапханәсе ел дәвамында айлык һәм еллык эш планнарына нигезләнеп халыкка тиешле югаралыкта мәдәни хезмәт күрсәтү, яшьләр белән эшләү, төрле кичәләр, традицион бәйрәмнәрне күңелле, авылыбыз халкының күңеленә кереп калырдай итеп үткәрүне максат итеп эшлиләр. Ел дәвамында китапханәдә төрле темаларга күргәзмәләр, яңа кайткан

китапларга күзәтүләр, балалар белән төрле әдәби чаралар оештырылды.

2020 нче елның апрель аеннан короновирус чире барлыкка килү сәбәпле, мәдәни чараларны үткәрү буенча чикләүләр кертелде һәм планлаштырылган чаралар бер өлеше үткәрелми калынды.

Хөрмәтле җыелышта катнашучылар!

2021 нче елның сентябрь аенда илебездә Россия Федерациясендә Россия Дәүләт Думасына депутатлар сайлау буенча сайлау компаниясе үткәрелә. Дәүләт Думасына депутатлар сайлауда актив катнашып, тавышларыбызны лаеклы кандидатларга бирик.

-10-

2021 нче елның 1 апреленнән 30 апрельгә кадәр Бөтенроссия халык санын алу була. Халык санын алу компаниясендә барыбызда актив катнашыйк.

Чыгышымның азагында әйтәсе килә, авыл җирлеге территориясендә

нинди генә зур эшләр эшләнмәсен, алар барысыда район администрация булышлыгы белән башкарыла. Шул уңайдан

рөхсәт итегез авыл җирлеге территориясендә эшләнгән эшләрне башкаруда зур булышлык күрсәтүче район башлыгы һәм аның ярдәмчеләренә зур рәхмәт белдерәсе һәм бүгенге залда утыручы кунакларга, авылдашларга эшләрендә уңышлар, ныклы сәламәтлек һәм дөньялар тыныч булып, бәхетле яшәргә язсын.

Игътибарыгыз өчен зур рәхмәт!

Доклад шуның белән тәмам.